B4-0058, 0062, 0089, 0096 και 0103/99

Ψήφισμα σχετικά με το παράνομο εμπόριο βρεφών από τη Γουατεμάλα

Το Ευρωπαϊκό Κοινοβούλιο,

- έχοντας υπόψη την Οικονομική Διακήρυξη των Ηνωμένων Εθνών για τα δικαιώματα του Ανθρώπου,

- έχοντας υπόψη τη Σύμβαση των Ηνωμένων Εθνών για τα δικαιώματα του παιδιού της 20ής Νοεμβρίου 1989,

- έχοντας υπόψη τη Σύμβαση της Χάγης της 29ης Μαΐου 1993 για την Προστασία των Παιδιών και τη Συνεργασία όσον αφορά την υιοθεσία διεθνώς,

- έχοντας υπόψη το ψήφισμά του της 12ης Δεκεμβρίου 1996 για τη βελτίωση του δικαίου και της συνεργασίας μεταξύ των κρατών μελών στον τομέα της υιοθεσίας των ανηλίκων ((ΕΕ C 20 της 20.1.1997, σελ. 176)),

A. εκτιμώντας ότι οι διεθνείς υιοθεσίες όταν πραγματοποιούνται με τις σωστές διαδικασίες και εγγυήσεις για το βρέφος ή το παιδί συχνά του/της προσφέρουν μία ευκαιρία για καλύτερες συνθήκες διαβίωσης και ότι οι διεθνείς υιοθεσίες αποτελούν επίσης σημαντική μορφή διεθνούς συνεργασίας,

Β. εκτιμώντας ότι είναι θέμα προτεραιότητας να μην επιβληθούν κυρώσεις στις διεθνείς υιοθεσίες αλλά να προβλεφθούν για τις διαδικασίες αυτές διαφανείς και δίκαιοι κανόνες,

Γ. εκτιμώντας ότι η Σύμβαση των Ηνωμένων Εθνών για τα δικαιώματα του παιδιού αναγνωρίζει μόνο την υιοθεσία διεθνώς ως εναλλακτική λύση εάν το παιδί δεν μπορεί να έχει την απαραίτητη προσοχή στη χώρα καταγωγής του και ότι η Σύμβαση αναφέρει ότι όλα τα μέρη θα πρέπει να λάβουν τα απαραίτητα μέτρα για να εξασφαλίσουν ότι η διακρατική υιοθεσία δεν έχει ως αποτέλεσμα ανάρμοστο οικονομικό όφελος,

Δ. εκτιμώντας ότι, κατά τα τελευταία έτη, λόγω εσωτερικών συγκρούσεων ή της πρόσφατης καταστροφής που προκάλεσε ο τροπικός τυφώνας Μητς, αυξήθηκε ο αριθμός των ορφανών και εγκαταλελειμένων ανηλίκων, καθώς επίσης ο αριθμός των ατόμων που είναι διατεθειμένα να δώσουν τα παιδιά τους για υιοθεσία για οικονομικούς λόγους,

Ε. εκτιμώντας ότι στη Γουατεμάλα το 1997 πραγματοποιήθηκαν 2.000 περίπου διεθνείς υιοθεσίες από μικρή ομάδα δικηγόρων με κόστος 15.000-20.000 δολλάρια ΗΠΑ κατά μέσο όρο,

ΣΤ. εκτιμώντας ότι οι διεθνείς υιοθεσίες στη Γουατεμάλα έχουν σχεδόν διπλασιασθεί κατά τους τελευταίους 12 μήνες,

Ζ. ανησυχώντας για τις πληροφορίες σύμφωνα με τις οποίες εξακολουθούν να αποτελούν κοινή πρακτική στη Γουατεμάλα οι παράνομοι μέθοδοι υιοθεσίας,

Η. εκτιμώντας ότι ο ισχύων ποινικός κώδικας στη Γουατεμάλα δεν χαρακτηρίζει το εμπόριο παιδιών ως έγκλημα και ότι η κλοπή των παιδιών τιμωρείται μόνο με ποινή φυλάκισης ενός έτους με αναστολή,

Θ. εκτιμώντας ότι οι ΜΚΟ για τα δικαιώματα των παιδιών και εκείνοι που εργάζονται για το θέμα της παράνομης υιοθεσίας των βρεφών στη Γουατεμάλα έχουν δεχθεί απειλές και αποτελέσει αντικείμενο πράξεων εκφοβισμού,

1. αναγνωρίζει το σημαντικό ρόλο των νομίμων διεθνών υιοθεσιών[semigr ]

2. καλεί την Επιτροπή και τα κράτη μέλη να ασκήσουν συνεχή πίεση στην κυβέρνηση της Γουατεμάλας για την προώθηση των υιοθεσιών εντός του κράτους, την επικύρωση της Σύμβασης της Χάγης για την Προστασία των Παιδιών και τη Συνεργασία όσον αφορά την υιοθεσία διεθνώς, την ενίσχυση της νομοθεσίας περί διεθνών υιοθεσιών και την εφαρμογή του Κώδικα για τα Παιδιά και τους Εφήβους ο οποίος θα αντανακλά τις υποχρεώσεις της Γουατεμάλας στα πλαίσια της Σύμβασης των Ηνωμένων Εθνών για τα δικαιώματα του παιδιού[semigr ]

3. καλεί την κυβέρνηση της Γουατεμάλας και τα κράτη μέλη να ασκήσουν δίωξη σε βάρος εκείνων που εμπλέκονται σε παράνομο εμπόριο βρεφών και παιδιών[semigr ]

4. απευθύνει έκκληση στην Επιτροπή και τα κράτη μέλη για την οικονομική ενίσχυση των προγραμμάτων της γενικής εισαγγελίας της Γουατεμάλας που μεριμνά ώστε οι διαδικασίες υιοθεσίας να πραγματοποιούνται με όλες τις νόμιμες εθνικές και διεθνείς εγγυήσεις[semigr ]

5. καλεί τα κράτη μέλη να εξασφαλίσουν ότι μόνο κρατικά όργανα ή οργανώσεις, διαπιστευμένα από το κράτος, τα οποία δεν είναι κερδοσκοπικοί οργανισμοί, θα έχουν το δικαίωμα να μεσολαβούν στις διαδικασίες υιοθεσίας[semigr ]

6. ανησυχεί σοβαρά για το γεγονός ότι τα άτομα που εργάζονται για την πρόληψη του παράνομου εμπορίου παιδιών αποτελούν αντικείμενο απειλών και πράξεων εκφοβισμού και καλεί την κυβέρνηση της Γουατεμάλας να εγγυηθεί την ασφάλειά τους[semigr ]

7. καλεί την Επιτροπή και τα κράτη μέλη να διερευνήσουν ιδιαίτερα την υπόθεση του κ. Bruce Ηarris, βρετανικής καταγωγής, εκτελεστικού διευθυντή των προγραμμάτων Λατινικής Αμερικής για το Covenant House (Casa Alianza), στον οποίο ασκήθηκε κατηγορία για δυσφήμιση επειδή τάχθηκε υπέρ της διαδικασίας της διεθνούς υιοθεσίας στη Γουατεμάλα[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, τις κυβερνήσεις των κρατών μελών της ΕΕ, την κυβέρνηση και το Κογκρέσο της Γουατεμάλας, τα Ηνωμένα Έθνη και την Unicef.